अख़लाक़ उस्मानी ने फ़ैज़ की पुस्तकों का एक और सेट तेहरान विश्वविद्यालय के फ़ारसी भाषा विभाग के प्रबंधक डॉ. अली रज़ा हाइजान निजहाद को भेंट की। डॉ. निजहाद ने उस्मानी परिवार को धन्यवाद देते हुए इस बात का आश्वासन दिया कि विश्वविद्यालय अकरम फ़ैज़ के साहित्य का अवलोकन करने के बाद छात्रों को इस पर शोध करने के लिए निर्देश देगी। उन्होंने उस्मानी परिवार के मुखिया रफ़ीक़ अहमद उस्मानी का शुक्रिया अदा करते हुए उनसे माँग की मुहम्मद अकरम उस्मानी फ़ैज़ की सभी पुस्तकों का डिजिटल संस्करण उपलब्ध करवाएँ ताकि आगे भी फ़ारसी भाषा के विद्यार्थियों को मुहम्मद अकरम पर शोध के लिए प्रेरित किया जा सके।